Pál Kovács

Pál Kovács (en húngaro: Kovács Pál), nado en Debrecen o 17 de xullo de 1912 e finado en Budapest o 8 de xullo de 1995, foi un tirador de esgrima húngaro, gañador de sete medallas olímpicas. Foi o pai dos tamén tiradores de esgrima Attila e Tamás Kovács.

 Traxectoria 
Principiou a estudar Universidade Corvinus de Budapest e logo pasou á Academia Militar Ludovica graduándose en 1935 como tenente do exército. Discípulo do mestre de armas László Borsody, pertenceu ao Club de Esgrima de Oficiais (1935-1945), Ganz Vasas (1945-1954) e Vasas SC (a partir de 1954)Participou, aos 24 anos, nos Xogos Olímpicos de 1936 celebrados en Berlín, gañando a medalla de ouro na proba por equipos de sabre. Despois da fin da segunda guerra mundial estivo dous anos como prisioneiro de guerra. Nos Xogos Olímpicos de 1948 de Londres revalidou o seu título por equipos, tañando tamén unha medalla de bronce na proba individual. Nos Xogos Olímpicos de 1952 de Helsinqui volve gañar o ouro por equipos, así como tamén ese metal na individual. Nos Xogos Olímpicos de 1956 de Melbourne non é quen de revalidar o seu título individual, rematando sexto, pero si revalida o título por equipos, conseguindo así a súa cuarta vitoria nesta proba. Nos Xogos Olímpicos de 1960 de Roma gañou unha nova medalla de ouro na proba por equipos, o seu quinto título consecutivo.

Ao longo da súa carreira gañou dezaseis títulos nacionais húngaros, doce medallas no Campionato do Mundo de Esgrima, dez delas de ouro. Foi vicepresidente da Federación Húngara de Esgrima (1963-1968), a partir de 1968 foi membro do Comité Olímpico Húngaro, e tamén foi membro do Comité Executivo da Federación Internacional de Esgrima e entre 1980 e 1988 o seu vicepresidente. Pouco antes da súa morte foi ascendido ao rango de xeneral.

 Véxase tamén 
 Ligazóns externas 
 Pál Kovács a olympic.org 
 Pál Kovács a sports-reference.com 

Categoría:Nados en 1912
Categoría:Finados en 1995
Categoría:Esgrimistas olímpicos de Hungría
Categoría:Medallistas olímpicos en esgrima
Categoría:Esgrimistas de sabre
Categoría:Medallistas olímpicos de ouro por Hungría
Categoría:Medallistas olímpicos de bronce por Hungría
Categoría:Militares de Hungría
Categoría:Directivos de esgrima
Categoría:Nados en Debrecen
Categoría:Medallistas nos Xogos Olímpicos de 1936
Categoría:Medallistas nos Xogos Olímpicos de 1948
Categoría:Medallistas nos Xogos Olímpicos de 1956
Categoría:Medallistas nos Xogos Olímpicos de 1952
Categoría:Medallistas nos Xogos Olímpicos de 1960
Categoría:Esgrimistas nos Xogos Olímpicos de 1936
Categoría:Esgrimistas nos Xogos Olímpicos de 1948
Categoría:Esgrimistas nos Xogos Olímpicos de 1952
Categoría:Esgrimistas nos Xogos Olímpicos de 1956
Categoría:Esgrimistas nos Xogos Olímpicos de 1960